Ego Guydo, dictus Eslavaite, miles, Salinensis, notum facio universis presentes litteras inspecturis quod ego non deceptus, non circonventus, non vi, dolo, metu, seu aliqua machinatione inductus, ymo spontaneus, pro meis negociis utiliter expediendis et agendis, vendidi, vendo [et] in nomine vendicionis trado, cedo, quitto et concedo im perpetuum et irrevocabiliter nobili viro Johanni Cabilonensi, domino de Allato, et suis heredibus vel cui concesserit, mansum es Loysiez, situm in villa et territorio de Myges, et quicquid juris, usus, actionis, rationis, requisitionis seu reclamationis habeo, habere possum et debeo quoquo modo in dicta villa et in dicto territorio de Miges, videlicet domibus, casalibus, censibus, terris arabilibus et non arabilibus, pratis, nemoribus et rebus aliis quibuscumque; vendidi, inquam, pro tredecim libris bonorum et expendibilium stephaniensium mihi a dicto emptori traditis et solutis in integrum, nomine precii, in pecunia numerata, et inde voco me bene pagatum... In cujus rei testimonium, ego predictus Guido, miles, sigillum venerabilis capituli ecclesie Sancti Mauricii Salinensis presentibus litteris rogavi et feci apponi... Actum anno Domini Mº ducentesimo septuagesimo sexto, mense februarii.